Pendiskadaran

Pendiskadaran, juga dikenali sebagai tindak balas tak berkadaran dan dismutasi, ialah sejenis tindak balas redoks. Dalam tindak balas ini, suatu bahan tindak balas menjadi sekurang-kurangnya dua hasil tindak balas, dengan satu hasil tindak balas mengalami pengoksidaan manakala satu lagi hasil tindak balas mengalami penurunan pada masa yang sama.Shriver, D. F.; Atkins, P. W.; Overton, T. L.; Rourke, J. P.; Weller, M. T.; Armstrong, F. A. “Inorganic Chemistry” W. H. Freeman, New York, 2006. .Holleman, A. F.; Wiberg, E. "Inorganic Chemistry" Academic Press: San Diego, 2001. . Proses yang berlawanan dengan pendiskadaran dipanggil sebagai pensinkadaran (synproportination) atau kommutasi (comproportionation).

Selain itu, pendiskadaran boleh merujuk kepada sebarang tindak balas yang tidak bersimetri, iaitu 2 A → A' + A", tetapi takrifan ini tidak selalunya diterima.

 Sejarah 
Tindak balas pendiskadaran pertama yang dikaji secara mendalam ialah tindak balas yang melibatkan ion timah seperti di bawah. Tindak balas ini dikaji oleh Johan Gadolin dengan menggunakan tartrat pada 1788.Gadolin Johan (1788) K. Sv. Vet. Acad. Handl. 1788, 186-197.Gadolin Johan (1790) Crells Chem. Annalen 1790, I, 260-273.2 Sn^2+ -> Sn^4+ + Sn

 Kimia tak organik 
Contoh-contoh pendiskadaran adalah seperti yang berikut:

 Penambahan klorin dalam proses rawatan air (pengklorinan air). Dalam hal ini, molekul klorin dan air bertukar menjadi asid hidroklorik dan asid hipoklorus bergantung kepada nilai pH.Fair, G. M., J. Corris, S. L. Chang, I. Weil, and R. P. Burden. 1948. The behavior of chlorine as a water disinfectant. J. Am. Water Works Assoc. 40:1051–1061.

Cl2 + H2O <=> HCl + HClO

 Penguraian hidrogen peroksida kepada molekul air dan oksigen dengan mangkin kalium iodida atau dengan bantuan enzim katalase.

2 H2O2 -> 2 H2O + O2

 Pendiskadaran biokimia 
Secara lazimnya, enzim-enzim yang membantu dalam proses pendiskadaran dipanggil sebagai dismutase. 

Pada 1927, Hans Krebs, penemu kitaran asid sitrik mengesahkan kewujudan pendiskadaran asid piruvik dalam asid laktik, asid asetik dan karbon dioksida oleh suatu bakteria menurut tindak balas berikut:2 asid piruvik + H2O → asid laktik + asid asetik + CO2Tindak balas pendiskadaran asid piruvik kepada molekul-molekul organik yang lebih kecil adalah tindak balas yang penting dalam proses penapaian.

 Nota 
 1. Istilah pendiskadaran dan tindak balas tak berkadaran adalah berdasarkan rujukan di Pusat Rujukan Persuratan Melayu, Dewan Bahasa dan Pustaka. Istilah dismutasi ialah penterjemahan terus daripada istilah dismutation.

 Rujukan 

 Pautan luar 



Kategori:Tindak balas kimia
Kategori:Tindak balas organik
Kategori:Biokimia